25 -جی سارایوو فیلم فستیوا‌لی 16-23 آوقوست تاریخلری آراسیندا بوسنیا و هرزگوینا-دا کئچیریلجک.
"سارایوونون قلبی" موکافاتی اوغروندا 9 اوزون متراژلی، 14  قیسا متراژلی، 16 سندلی فیلم باشدا اولماقلا 53 فیلم موباریزه آپارا‌جاق.
معلوماتا گؤره، فستیوال سارایوو-داکی تاریخی میللی تئاتر بیناسیندا باش توتا‌جاق.
فستیوالدا بوسنی و هرزگوینا ایله یاناشی، تورکیه، آلبانیا، اطریش، آذربایجان، بولقاریستان، کرواسی، گونئی قیبریس، یونانیستان، گورجوستان، ماجاریستان، کوزوو، قوزیی مقدونیه، مالتا، ارمنیستان، مولدووا، مونته نگرو، رومینیا، صربیستان و سلوونیا فیلملری ده نوماییش اولونا‌جاق.
بوسنیا و هرزگوینادا 1992-1995-جی ایللرده باش وئرن قان‌لی محاربه‌نین ایزلرینی سیلمک و پایتاخت سارایوونو یئنی‌دن مدنیت و صنعتین بئشیگینه چئویرمک مقصدیله کئچیریلن فستیوال چرچیوسینده 26 فیلمین ایلک پرمیراسی دا اولا‌جاق.
فستیوالدا بو گونه قدر رابرت دنیرو ، آنجلینا جولی، برد پیت، اورلاندو بلوم، دنیل کریق، جان مالکوویچ ، مورگان فریمن، ژرار دوپاردیو و نوری بیلگه جیلان کیمی چوخ سایدا آکتیور ایشتیراک ائدیبلر.
